

# JÕELÄHTME VALLAVALITSUS

# 

Transpordiamet 23.05.2024 nr 6-4/2097-2

**Koogi küla Joakõrtsi tee 2a ja 2c maaüksuste detailplaneeringu esitamine kooskõlastamiseks**

Esitasime Teile 09.05.2024 kirjaga nr 6-4/2382 kooskõlastamiseks Koogi küla Joakõrtsi tee 2a ja 2c maaüksuste detailplaneeringu (koostaja Eurostuudio OÜ, töö nr DP-24-01), mis on algatatud 21.03.2024 Jõelähtme Vallavalitsuse korraldusega nr 245.

Detailplaneeringuga on kavas moodustada kolm eraldiseisvat krunti, kaks elamumaa krunti ja üks krunt riigitee ääres kulgeva kergliiklustee teenindamiseks. Üksikelamu kruntidele on kavas rajada kuni kolm eraldiseisvat hoonet: üks elamu, kõrgusega kuni 9 m ja kaks abihoonet, kõrgusega kuni 5 m, maksimaalse ehitisealuse pinnaga kokku kuni 450 m2.

16.05.2024 on Jõelähtme Vallavalitsusele laekunud Transpordiameti kiri nr 7.2-2/24/6741-3 seisukohtadega Koogi küla Joakõrtsi tee 2a ja 2c maaüksuste detailplaneeringu koostamiseks. Saadetud kirja alusel on detailplaneeringu materjali täiendatud, täpsustatud.

Käesolevaga esitame Teile veelkordselt kooskõlastamiseks Koogi küla Joakõrtsi tee 2a ja 2c maaüksuste detailplaneeringu (koostaja Eurostuudio OÜ, töö nr DP-24-01).

Lugupidamisega

(allkirjastatud digitaalselt)

Andrus Umboja

vallavanem

Lisad:

1. Seletuskiri
2. Kontaktvööndi plaan
3. Põhijoonis

Tiina Skolimowski,

planeeringuspetsialist

[tiina.skolimowski@joelahtme.ee](mailto:tiina.skolimowski@joelahtme.ee) 6054855